open-index/open-wikipedia-markdown huggingface dataset:
Danutė Bekintienė

**Danutė Bekintienė** (1944 m. vasario 27 d. Puvočiuose, Varėnos raj.) – Lietuvos politinė bei visuomenės veikėja.

## Biografija

Baigė Puvočių kaimo pradinę mokyklą. Tėvas mirė kai buvo dešimties metų, giminėms padedant Vilniaus 21-ojoje vidurinėje mokykloje baigė septynias klases, mokėsi Varėnos rajono Marcinkonių vidurinėje mokykloje, baigė Vilniaus miesto 1-ąją darbo jaunimo vidurinę mokyklą. 1967 m. baigė Vilniaus valstybinio universiteto Gamtos fakultetą ir įgijo biologijos ir chemijos dėstytojos specialybę.

1967–1969 m. Vilkaviškio rajono Kybartų Kristijono Donelaičio vidurinės mokyklos biologijos ir chemijos mokytoja. 1969–1974 m. LTSR žemės ūkio ministerijos Mokslinės ir techninės informacijos biuro vyresnioji veterinarijos gydytoja. 1974–1978 m. LTSR maisto pramonės ministerijos Projektavimo ir konstravimo biuro sektoriaus vadovė. 1978–1990 m. Prekybos organizacijų valdybos Projektavimo ir technologijos biuro vyresnioji inžinierė. 1990–1992 m. akcinės bendrovės „Posūkis“ projektavimo kabineto vedėja. Dėl pablogėjusios motinos sveikatos nuo 1992 m. iki 1997 m. nedirbo, padėjo motinai tvarkyti ūkį. 1997–2004 m. Vilniaus miesto savivaldybės administracijos Karoliniškių seniūnijos seniūnė, Seniūnų tarybos pirmininkė, Lietuvos savivaldybių seniūnų asociacijos valdybos narė.

2000–2003 m. ir 2016–2019 m. Vilniaus miesto savivaldybės tarybos narė. 2004–2012 m. Seimo narė.

Nuo 1993 m. Tėvynės sąjungos (Lietuvos konservatorių) narė, 1996–2000 m. šios sąjungos Karoliniškių skyriaus pirmininkė.

Karoliniškių poliklinikos stebėtojų tarybos pirmininkė, Policijos departamento visuomeninės ir konsultacinės tarybos narė. Vyras Zenonas, sūnūs Andrius ir Giedrius.

## Nuorodos
* 2008 m. Lietuvos Respublikos Seimo rinkimai.

## Išnašos
Noras (upė)

**Noras** (, ) – upė pietrytinėje Airijoje, Tiperario, Laoiso ir Kilkenio grafystėse. Prasideda *Devil’s Bit* kalnuose, pradžioje teka į rytus, bet nuo Djurovo pasuka į pietrytčius. Įteka į Keltų jūrą ties Niu Rosu, sudaro labai ilgą estuariją. Prateka Djurovo, Balirageto, Kilkenio, Tomastauno, Niu Roso miestus.

Seniau upės energija buvo naudojama malūnų sukimui, todėl upėje išlikę 10-ies įvairių malūnų ir vandens ratų liekanos.

## Šaltiniai
Vestmido grafystė

**Vestmido grafystė** (; ) – centrinė Airijos grafystė, Lensteryje. Priklausė Mido provincijai. Vėliau atskirta 1543 metais Mido ir Vestmido aktu. Sostinė ir didžiausias miestas – Malingaras. Vakarinėje dalyje yra Ri ežeras, kiti garsūs ežerai: Dervarago ežeras, Enelio ežeras, Lene ežeras ir kiti.

## Šaltiniai
Longfordo grafystė

**Longfordo grafystė** (, ) – centrinė Airijos grafystė, Lensteryje. Pavadinimas nuo sostinės Longfordo. Viena iš mažiausių Airijos grafysčių. Kaip tokia įkurta 1586 metais. Daugiausiai verčiamasi žemdirbyste ir gyvulininkyste. Joje teka Šanonas, Ernas. Yra dalis Ri ežero, Gouno ežeras. Aukščiausias taškas Karno kalva.

Grafystėje daugybė vienuolynų ir jų liekanų.

## Šaltiniai
Karolina Gočeva

**Karolina Gočeva** (, g. 1980 m. balandžio 28 d. Bitoloje) – garsi Makedonijos dainininkė.

Dalyvavo 2002 m. Eurovizijos dainų konkurse Estijoje, kur su daina *Od Nas Zavisi* užėmė 19 vietą. Karolina išrinkta atstovauti Makedonijai ir 2007 m. Eurovizijoje Helsinkyje, kur pristatys dainą *Mojot Cvet* („Mano Pasaulis“). Dainos autorius Grigoris Koprovas, kompozitorius – Ognenas Nedelkovskis. Karolina sėkminga įveikė pusfinalio barjerą, o finale surinko 73 taškus ir užėmė 14 vietą.

## Diskografija
* *Mamo pušti me* – 1992
* *Jas Imam Pesna* – 2000
* *Zošto sonot ima kraj* – 2002
* *Znaes Kolku Vredam* – 2003
* *Kad Zvezde Nam Se Sklope…Kao Nekada* – 2003
* *Vo Zaborav* – 2005
* *U Zaboravu* – 2006

## Nuorodos

* Daina Mojot Cvet

|-
Kavano grafystė

**Kavano grafystė** (, ) – Airijos grafystė, Alsteryje. Sostinė – Kavanas, nuo čia ir pavadinimas.

## Šaltiniai
Peptidoglikanas

**Peptidoglikanas (mureinas)** – angliavandenilių ir aminorūgščių polimeras, sudarantis vientisą sluoksnį išorinėje bakterijų plazminės membranos pusėje. Kai kurios Archeobakterijos turi panašų *pseudopeptidoglikano* sluoksnį. Peptidoglikanas suteikia formą ir stiprumo bakterijų ląstelės sienelei bei apsaugo nuo citoplazmos osmotinio slėgio, taip pat dalyvauja bakterijų dauginimosi – dalijimosi procese.

Peptidoglikano sluoksnis yra žymiai storesnis gram-teigiamose bakterijose (20–80 nm) nei gram - neigiamose (7–8 nm), ir atitinkamai sudaro 90 % arba 10 % jų sauso svorio. Gram (+) bakterijose peptidoglikano sluoksnis randamas ląstelės membranos išorėje, o Gram (-) bakterijose peptidoglikanas yra tarp išorinės ir vidinės membranų.

Peptidoglikano gijos yra sudarytos iš N-acetilgliukozamino (NAG) ir N-acetilmuramo rūgšties (NAM) liekanų, sujungtų β-(1,4) glikozidine jungtimi. Šias gijas jungia iš kelių (3-5) aminorūgščių sudarytos grandinėlės - peptidai, kurie jungiasi išskirtinai tik prie N-acetilmuramo rūgšties liekanų.
Laudo grafystė

**Laudo grafystė** (, ) – rytinė Airijos grafystė, esanti Lensteryje. Tai mažiausia Airijos grafystė, jos vardas kilęs nuo Laudo kaimelio. Sostinė – Dandolkas, kitas tankiai apgyvendintas miestas Droeda. Dėl kaimynystės su Šiaurės Airija labai anglizuota.

## Šaltiniai
Monachano grafystė

**Monachano grafystė** ( – „žemų kalvų žemė“, ) – Airijos grafystė, besiribojanti su Šiaurės Airija. Tai viena iš Alsterio provincijos grafysčių, kurios priklauso Airijos respublikai. Sostinė ir didžiausias miestas – Monachanas.

## Šaltiniai
Julius Dautartas

**Julius Dautartas** (g. 1953 m. gegužės 30 d. Vilniuje) – Lietuvos ir Panevėžio politinis bei visuomenės veikėjas.

## Biografija
Tėvas Vladas Dautartas.
Mokėsi Vilniaus 16-oje, 23-oje vidurinėse mokyklose ir Vilniaus kultūros mokykloje. 1977 m. baigė Lietuvos valstybinę konservatoriją ir įgijo aktoriaus specialybę. 1978–1983 m. studijavo Maskvos Lunačiarskio teatro meno institute, jį baigė su pagyrimu ir įgijo režisieriaus specialybę.

1977–1978 m. Šiaulių dramos teatro aktorius. 1983–1988 m. Panevėžio dramos teatro režisierius, 1988–1991 m. Kauno akademinio dramos teatro režisierius. 1991–1992 m. įsteigė Panevėžio miesto teatrą „Menas“, jo vadovas ir režisierius. Statė spektaklius Šiaulių dramos teatre, Panevėžio J. Miltinio dramos teatre, Kauno akademiniame dramos teatre ir Lietuvos nacionaliniame dramos teatre Vilniuje.

Nemažai dėmesio skyrė Lietuvos rezistenciniam judėjimui, 1974–1984 m. pogrindinio leidinio „Lietuvos Katalikų Bažnyčios kronika“ platintojas. Nuo 1993 m. Tėvynės sąjungos (Lietuvos konservatorių) partijos narys, vienas iš šios partijos steigėjų. 2000–2003 m. ir 2003–2004 m. Panevėžio miesto savivaldybės tarybos narys. 2004-2008 m., 2008-2012 m. seimo narys.

Nuo 2002 m. Lietuvos Didžiojo Kunigaikščio Aleksandro fondo valdybos pirmininkas. 1997 m. išrinktas labiausiai nusipelniusiu panevėžiečiu. Panevėžio Rotary klubo narys, 1997 m. buvo šio klubo prezidentas.

Žmona Renė, vaikai Marija, Vladas, Elena.

## Kūryba

Per visą kūrybinio darbo laikotarpį sukūrė daugiau kaip 40 spektaklių. Ypatingą dėmesį skyrė nacionalinei dramaturgijai ir spektakliams vaikams bei jaunimui. Spektakliai „Žentas“ (Vincas Krėvė-Mickevičius), „Atversk, angele, laiko knygą“ (Romas Gudaitis), „Mykolas Glinskis“ (Juozas Grušas), „Senojo gluosnio pasakojimai“ (Julius Dautartas) nominuoti už geriausią nacionalinės dramaturgijos režisūrą. Už 2002–2003 m. sezono spektaklių vaikams ir jaunimui režisūrą skirta Kultūros ministerijos premija.

## Nuorodos
* 2008 m. Lietuvos Respublikos Seimo rinkimai.

## Šaltiniai
Mido grafystė

**Mido grafystė** (; ) – rytinė Airijos grafystė, Lensteryje. Sostinė – Navanas. Grafystė garsi laidojimo kompleksu: Bru na Boinu, netoli Boino upės, kuris įtrauktas į UNESCO pasaulio paveldo sąrašą.

Grafystėje vyrauja žemės ūkis, auginamos bulvės, grūdai, galvyjai. Pastaruoju metu plečiasi aptarnavimo sfera.

## Šaltiniai
Kildero grafystė

**Kildero grafystė** ( – „ąžuolo bažnyčia“; ) – vakarinė Airijos grafystė, įkurta 1297 m., Lensteryje, o jos tikslios ribos nustatytos 1832 metais. Sostinė – Neisas, didžiausias miestas – Niubridžas.

## Šaltiniai
Karlou grafystė

**Karlou grafystė** (, ) – pietrytinė Airijos grafystė, Lensteryje. Sostinė Karlou, pastatyta ant Barou kranto, turi apie 18 tūkstančių gyventojų. Pro grafyste prateka Sleinis.

## Šaltiniai
Gruodžiai (Molėtai)

**Gruodžiai** – kaimas Molėtų rajono savivaldybėje, 7,5 km į rytus nuo Balninkų. Kaimas stovi abiejose kelio  pusėse, šalia Gruodžių ežero. Kaime taip pat yra senos kapinės.

## Istorija

1652 m. kaimas minimas Videniškių bažnyčios krikšto metrikų knygoje. Kartais (1656 m.) kaimas vadinamas Gruodėnais (*Gradziany*). Pokario metais veikė Vytauto apygardos partizanai.

## Gyventojai

## Šaltiniai
Veksfordo grafystė

**Veksfordo grafystė** (, ) – pietrytinė Airijos grafystė, Lensteryje. Sostinė – Veksfordas, iš čia ir pavadinimas. Pagrindinė ekonomikos šaka – žemės ūkis, pastatyta keturiolika vėjo jėgainių. Grafystė garsėja savo paplūdimiais, viename iš jų buvo nufilmuotas filmas „Gelbstint eilinį Rajaną“. Veksfordo grafystėje yra dalis Viklou kalnų, tai vieni aukščiausių Airijos salos kalnų. Juose teka Sleinis.

## Šaltiniai
Viklou grafystė

**Viklou grafystė** (, ) – rytinė Airijos grafystė, įkurta 1606 metais, Lensteryje. Sostinė – Viklou, nors didžiausias miestas Brėjus turi beveik trigubai daugiau gyventojų. Viklou regionas pravardžiuojamas „Airijos sodais“ dėl savo išskirtinos gamtos, tai labai pamėgta turistų vieta. Driekiasi aukšti Viklou kalnai. Prateka tokios upės, kaip: Lifėjus, Darglas, Avoka, Sleinis. Nuo kalnų leidžiasi aukščiausias Airijoje – Pauerskourto krioklys.

## Šaltiniai
Interferometras

**Interferometras** – optinis įrenginys, kurio veikimas grindžiamas šviesos interferencijos reiškiniu.

## Paskirtis

Interferometrais galima išmatuoti skaidrios terpės lūžio rodiklį, spektrinių linijų bangos ilgį.

Tiksliems matavimams reikia didelio šviesos bangų eigos skirtumo bei monochromatinės spinduliuotės.
Interferometrai skirstomi į dvispindulinius ir daugiaspindulinius.

## Dvispinduliniai interferometrai
Paprasčiausias dvispindulinis interferometras yra gretasienė skaidri
plokštelė, nuo kurios priekinio ir galinio paviršiaus atsispindi bangos ir jos
susitikę interferuoja. Jei plokštelė pakankamai stora, interferuojančios
bangos 1 ir 2 pakankamai nutolusios,
ir vienos iš jų kelyje galima padėti
tiriamąjį bandinį, kuris sudarys papildomą
eigos skirtumą, kurį galima išmatuoti. Tiesa,
didėjant plokštelės storiui, reikia naudoti
didesnio monochromatiškumo šviesą. Tačiau
vietoje vienos storos plokštelės galima
naudoti oro tarpą tarp dviejų plokštelių.

Principas: šviesos pluoštas dalijamas į du pluoštelius, kurie praėję lęšį interferuoja.
* Žameno interferometras
* Roždestvenskio interferometras
* Maikelsono interferometras
* Macho-Zenderio interferometras
* Reilio interferometras
* Žvaigždžių interferometras

## Daugiaspinduliniai interferometrai
Daugiaspindulinių interferencinių prietaisų veikimas grindžiamas
daugelio šviesos pluoštelių interferencija.
* Fabri-Pero interferometras
* Liumero-Gerkės interferometras.
Dublino grafystė

**Dublino grafystė** (, ) – grafystė rytinėje Airijos salos dalyje; Airijos Respublikos sostinės Dublino regionas. Tai vienas seniausiai įkurtų regionų. Dublino grafystėje gyvena didžioji dalis Airijos gyventojų (28 %), susibūrę didžiausi pramonės regionai, stipriausios sporto komandos. Nuo 1994 metų nebe grafystė, o regionas. Dublino regioną sudaro:

1) Dublino miestas
2) Dan Leras-Ratdaunas
3) Fingalas
4) Pietų Dublinas

Dublino regione stūkso dalis Viklou kalnų, iš jų išteka Lifėjus.
John Strutt

**Džonas Viljamas Strutas, Lordas Reilis** (1842 m. lapkričio 12 d. – 1919 m. birželio 30 d.) – anglų fizikas. Dirbo Kembridžo Universitete. Savo laboratorijoje atrado elektromagnetinės spinduliuotės išsisklaidymą, kuris buvo pavadintas Reilio išsisklaidymu. Taip pat dirbo akustinės, elektros, optinės fizikos srityje. Kartu su Viljamu Ramsiu (William Ramsay) atrado argoną. 1904 metais buvo apdovanotas Nobelio premija fizikos srityje.

## Šaltiniai
Alessandro Faiolhe Amantino Mancini

**Alessandro Faiolhe Amantino** (žinomas kaip ***Mancini***;  g. 1980 m. rugpjūčio 1 d. Ipatingoje, Brazilija) – profesionalus futbolo žaidėjas,  ir brazilijos futbolo Atlético Mineiro klubo saugas.

2010 m. sausio 1 d. 6 mėn. buvo išnuomotas AC Milan klubui. 2011 m. sausio 6 d. sugrįžo į Atlético Mineiro klubą.

Mancini yra nepaprastai universalus žaidėjas, žaidęs daugelyje pozicijų; šiuo metu žaidžia dešiniojo krašto saugo arba puolėjo pozicijoje.

## Dalyvavimas čempionatuose

|}

## Išnašos

## Nuorodos
* 
*
Gruodžiai

**Gruodžiais** vadinami kaimai:

* Molėtų rajone;
* Vilniaus rajone:
** kaimas,
** viensėdis;
* Gudijoje:
** Ašmenos rajone;
** Astravo rajone;
** Pastovių rajone.
Philippe Mexès

**Filipas Meksesas** (g. 1982 m. kovo 30 d.) – profesionalus futbolo žaidėjas iš Prancūzijos, gynėjas.

## Karjera
Rungtyniavo Italijos Serie A lygos klube AC Milan centro gynėjo pozicijoje. 

2011 m. persikėlė į vieną iš Italijos grandų – AC Milan klubą.

## Rintinė

## Dalyvavimas čempionatuose

|}

## Išnašos

## Nuorodos
*
Doniéber Alexander Marangon

**Doniéber Alexander Marangon** (**Doni**; gimė 1979 m. spalio 22 d., Brazilijos Žundijai mieste) – buvęs Brazilijos futbolo vartininkas.

## Karjera
Karjerą pradėjo Corinthians klube. Vėliau atstovavo Santos, Cruzeiro, Juventude.

2005 m. rugpjūčio 30 d. paskelbta, kad futbolininką įsigijo AS Roma (Italija).

2011 m. liepos 15 d. tapo žinoma, kad rungtyniaus Liverpool klube (Anglija).

## Rinktinė
Atstovavo nacionalinei  Brazilijos rinktinei.

## Dalyvavimas čempionatuose

|}

## Išnašos

## Nuorodos
*
Heroes de San Ramón stadionas

**Estadio Heroes de San Ramón** – universalios paskirties stadionas Kachamarkos mieste (Peru). Stadione telpa 18 000 žiūrovų, jame namų rungtynes žaidžia futbolo komanda UT Cajamarca.
Virginijus Domarkas

**Virginijus Domarkas** (g. 1960 m. birželio 4 d. Šlapšilėje, Klaipėdos rajonas) – pedagogas, Lietuvos ir Kretingos rajono politinis bei visuomenės veikėjas.

## Biografija
1967–1970 m. mokėsi Kretingos rajono Baublių pradinėje mokykloje, 1970–1975 m. Raguviškių aštuonmetėje mokykloje, 1978 m. baigė Kretingos 1-ąją vidurinę mokyklą. 1978–1982 m. studijavo Vilniaus valstybiniame pedagoginiame institute, įgijo prancūzų kalbos mokytojo specialybę.

1982–1986 m. Baublių pagrindinės mokyklos mokytojas, direktoriaus pavaduotojas. 1986–1989 m. Kretingos rajono „Jaunosios gvardijos“ kolūkio pirmininko pavaduotojas. 1989–2000 m. Kretingos Simono Daukanto vidurinės mokyklos direktorius.

1990–1994 m. Kretingos rajono tarybos deputatas, 2000–2003 m., 2003–2004 m. ir 2019-2021 m. Kretingos rajono savivaldybės tarybos narys. 2000–2004 m. Kretingos rajono savivaldybės mero pavaduotojas.

2004–2008 m. LR Seimo narys, 2006–2008 m. Švietimo, mokslo ir kultūros komiteto pirmininkas. 2005 m. Kauno technologijos universitete baigė magistro studijas. 2008–2012 m. UAB „Limeta“ generalinis direktorius. 2012-2019 m. Kretingos rajono savivaldybės administracijos direktorius.

Nuo 1995 m. Lietuvos liberalų sąjungos narys, nuo 2002 m. Liberalų demokratų partijos narys, nuo 2004 m. Darbo partijos narys, šios partijos Kretingos skyriaus pirmininkas, nuo 2006 m. Valstiečių liaudininkų sąjungos narys, Kretingos skyriaus pirmininkas. Nuo 2012 m. Lietuvos socialdemokratų partijos narys, 2013–2015 m. partijos Kretingos rajono skyriaus pirmininko pavaduotojas, nuo 2015 m. skyriaus pirmininkas.

Žmona Zita, vaikai Vygintas, Ineta.

## Šaltiniai
Kūlgrinda (reikšmės)

Žodžio **kūlgrinda** reikšmės:
* kūlgrinda – pelkėje iš suskandintų akmenų ar rąstų nutiestas kelias, kuriuo senovės lietuviai gelbėjosi nuo priešų;
* „Kūlgrinda“ – apeiginio folkloro grupė;
* „Kūlgrinda“ – Petro Dirgėlos istorinis romanas;
* „Kūlgrinda“ – Aloyzo Jurgučio 1977 m. pastatytas muzikinis veikalas;
* „Kūlgrinda – Perkūno Giesmės“ – 2003 m. išleista kompaktinė plokštelė.
Žvynuotieji medsiurbiai

**Žvynuotieji medsiurbiai** (*Anthochaera*) – medsiurbinių (*Meliphagidae*) šeimos paukščių gentis.

Paplitę Australijoje.

## Rūšys

* Gelsvasis žvynuotasis medsiurbys (*Anthochaera phrygia*)
* Geltonasis žvynuotasis medsiurbys (*Anthochaera paradoxa*)
* Mažasis žvynuotasis medsiurbys (*Anthochaera chrysoptera*)
* Raudonasis žvynuotasis medsiurbys (*Anthochaera carunculata*)
* Vakarinis žvynuotasis medsiurbys (*Anthochaera lunulata*)


Image:Western Wattlebird 1.jpg|Vakarinis žvynuotasis medsiurbys (*Anthochaera lunulata*)
File:Yellow Wattlebird 2.jpg|Geltonasis žvynuotasis medsiurbys (*Anthochaera paradoxa*)
Image:Littlewattlebird.jpg|Mažasis žvynuotasis medsiurbys (*Anthochaera chrysoptera*)
Image:Red_Wattlebird_Anthochaera_carunculata.jpg|Raudonasis žvynuotasis medsiurbys (*Anthochaera carunculata*)
Filemonai

**Filemonai** (*Philemon*) – medlesinių (*Meliphagidae*) šeimos paukščių gentis.

Paplitę Rytų Australijoje ir Pietų Naujojoje Gvinėjoje. Minta nektaru, vabzdžiais ir kitais bestuburiais, žiedais, vaisiai ir sėklomis.

## Rūšys

* Baltasprandis filemonas (*Philemon albitorques*)
* Braso filemonas (*Philemon brassi*)
* Kokerelio filemonas (*Philemon cockerelli*)
* Mažasis filemonas (*Philemon citreogularis*)
* Molukinis filemonas (*Philemon moluccensis*)
* Naujosios Airijos filemonas (*Philemon eichhorni*)
* Naujosios Kaledonijos filemonas (*Philemon corniculatus*)
* Nykštukinis filemonas (*Philemon meyeri*)
* Pilkasis filemonas (*Philemon kisserensis*)
* Ragasnapis filemonas (*Philemon buceroides*)
* Seraminis filemonas (*Philemon subcorniculatus*)
* Sidabravainikis filemonas (*Philemon argenticeps*)
* Tamsusis filemonas (*Philemon fuscicapillus*)
* Timorinis filemonas (*Philemon inornatus*)
* Triukšmingasis filemonas (*Philemon corniculatus*)
Ylasnapiai medlesiai

**Ylasnapiai medlesiai** (*Acanthorhynchus*) – medlesinių (*Meliphagidae*) šeimos paukščių gentis.

Paplitę Australijoje.

## Rūšys
* Rytinis ylasnapis medlesis (*Acanthorhynchus tenuirostris*)
* Vakarinis ylasnapis medlesis (*Acanthorhynchus superciliosus*)
Medsiurbys varpininkas

**Medsiurbys varpininkas** (*Anthornis melanura*) – medlesinių (*Meliphagidae*) šeimos paukštis.

Paplitęs Naujojoje Zelandijoje. Endeminė rūšis.

## Šaltiniai
Mėlynveidis medsiurbys

* *Melithreptus cyanotis*
* *Gracula cyanotis*
* *Turdus cyanous*
* *Merops cyanops*

**Mėlynveidis medsiurbys** (*Entomyzon cyanotis*) – medlesinių (*Meliphagidae*) šeimos paukščių gentis.

Gyvena miškuose, parkuose, soduose, mangrovėse. Minta nektaru, uogomis, taip pat vabzdžiais.

Paplitęs šiaurinėje ir rytinėje Australijos pakrantėje.

## Šaltiniai
Manorinos

**Manorinos** (*Manorina*) – medlesinių (*Meliphagidae*) šeimos paukščių gentis.

Tai Australijos endeminių paukščių gentis, kurioje 4 rūšys:

## Rūšys
* Geltongerklė manorina (*Manorina flavigula*)
* Tamsiagalvė manorina (*Manorina melanocephala*)
* *[[Manorina melanophrys]]*
* Juodausė manorina (*Manorina melanotis*)


Image:NoisyMiner Zarni02.jpg|Tamsiagalvė manorina (*Manorina melanocephala*) 
Image:Bellminer.jpg|*[[Manorina melanophrys]]*
Vytautas Sigitas Draugelis

**Vytautas Sigitas Draugelis** (1943 m. lapkričio 30 d. Marijampolėje – 2010 m. spalio 4 d. Marijampolėje) – Lietuvos politinis bei visuomenės veikėjas.

## Biografija

1950–1957 m. mokėsi Marijampolės Petro Armino vidurinėje mokykloje. 1963 m. baigė Kauno politechnikumą ir įgijo techniko statybininko specialybę. 1969–1973 m. mokėsi Vilniaus aukštojoje partinėje mokykloje.

1963 m. pagal paskyrimą – Klaipėdos miesto antrosios namų valdybos inžinierius. 1963–1966 m. tarnavo tarybinėje armijoje, kur įstojo į TSKP. 1966–1969 m. Marijampolės kilnojamosios mechanizuotos montavimo kolonos meistras, darbų vykdytojas. 1973–1980 m. LKP Marijampolės rajono komiteto Pramonės ir transporto skyriaus instruktorius, vedėjas. 1980–1990 m. Marijampolės rajono vykdomojo komiteto pirmininko pavaduotojas, Plano komisijos pirmininkas. 1990–1992 m. Marijampolės rajono savivaldybės valdytojo pavaduotojas, Ekonomikos skyriaus vedėjas. 1992–2004 m. verslininkas, įkūrė individualią įmonę „Dilema“, kurią 1997 m. reorganizavo į uždarąją akcinę bendrovę „Ivadra“. 2004–2008 m. Seimo narys, išrinktas Suvalkijos rinkimų apygardoje Nr. 63.

Nuo 2003 m. Darbo partijos narys. Lietuvos verslo darbdavių konfederacijos Marijampolės filialo pirmininkas ir Marijampolės verslininkų asociacijos vadovas. Žmona Vida Angelė Lažauninkaitė, sūnūs Arvydas, Irmantas.

## Nuorodos
* 2008 m. Lietuvos Respublikos Seimo rinkimai.

## Išnašos
Tikrieji medlesiai

**Tikrieji medlesiai** (*Meliphaga*) – medlesinių (*Meliphagidae*) šeimos paukščių gentis.

## Rūšys
* Levinio tikrasis medlesis (*Meliphaga lewinii*)
* Geltondėmis tikrasis medlesis (*Meliphaga notata*)
* Lieknasis tikrasis medlesis (*Meliphaga gracilis*)
* Baltajuostis tikrasis medlesis (*Meliphaga albilineata*)
Naujosios Zelandijos tujus

**Naujosios Zelandijos tujus** (*Prosthemadera novaeseelandiae*) – medlesinių (*Meliphagidae*) šeimos paukštis.

Tai endeminė Naujosios Zelandijos paukščių rūšis.
Dryžieji medupaukščiai

**Dryžieji medupaukščiai** (*Phylidonyris*) – medlesinių (*Meliphagidae*) šeimos paukščių gentis.

## Rūšys
* Naujosios Zelandijos dryžasis medupaukštis (*Phylidonyris novaehollandiae*)
* Baltaskruostis dryžasis medupaukštis (*Phylidonyris niger*)
* Geltonsparnis dryžasis medupaukštis (*Phylidonyris pyrrhopterus*)
Audrius Endzinas

**Audrius Endzinas** (g. (1962 m. gegužės 28 d. Šilutėje) – inžinierius, Lietuvos politinis ir visuomenės veikėjas.

## Biografija

1980 m. baigė Šilutės 1-ąją vidurinę mokyklą, 1981 m. - Šilutės 12-ąją technikos mokyklą, 1986 m. - Lietuvos žemės ūkio akademiją ir įgijo inžinieriaus elektriko specialybę.

1986–1992 m. Šilutės rajono „Ašvos“ tarybinio ūkio elektrikas. 1992–2004 m. individualios A. Endzino įmonės savininkas, 2004 m. įmonė reorganizuota į uždarąją akcinę bendrovę „Energetikos objektų statyba“. 2004-2009 m. uždarosios akcinės bendrovės „Meksimela“ direktorius. 2004–2012 m. Seimo narys, išrinktas Šilutės – Pagėgių rinkimų apygardoje Nr. 32.

2013-2014 m. UAB „Energetikos objektų statyba“ direktoriaus pavaduotojas strateginei įmonės plėtrai, o nuo 2014 m. - direktorius.

2002–2004 m. ir nuo 2019 m. Šilutės rajono savivaldybės tarybos narys.

Nuo 1998 m. Lietuvos centro sąjungos narys, 2003–2005 m. Liberalų ir centro sąjungos narys, šios sąjungos Šilutės skyriaus pirmininko pavaduotojas. Nuo 2006 m. Lietuvos liberalų sąjūdžio narys.

Žmona Gražina, dukros Audra ir Rugilė.

## Nuorodos
* 2008 m. Lietuvos Respublikos Seimo rinkimai.

## Išnašos
Vytautas Galvonas

**Vytautas Galvonas** (1958 m. balandžio 8 d. Anykščiuose – 2015 m. birželio 26 d. Alytuje) – inžinierius, Lietuvos ir Anykščių rajono savivaldybės politinis bei visuomenės veikėjas.

## Biografija
1965–1976 m. mokėsi Anykščių 2-ojoje vidurinėje mokykloje. 1976–1981 m. studijavo Vilniaus universiteto (VU) Fizikos fakultete, įgijo radiofiziko specialybę.

1981 m. Vilniaus 35-osios vidurinės mokyklos fizikos ir darbų mokytojas. 1981–1989 m. VU Skaičiavimo centro inžinierius elektronikas. 1984–1992 m. Vilniaus autoremonto gamyklos Automatinių gamybos sistemų elektroninių skaičiavimo mašinų skyriaus viršininkas. 1989–1992 m. VU Skaičiavimo centro Sportinio eksperimento automatizavimo skyriaus projekto vadovas. 1992–1993 m. UAB „Esmi“ parduotuvės „Astra“ direktorius. 1993 m. AB „Ogmios centras“ prekybos direktorius, 1993–1997 m. UAB „Ogmios Astra“ generalinis direktorius. 1997–2003 m. UAB „Šiaurės miestelis“ direktorius.

Žmona Laima Rita (g. 1961), dukra Miglė Marija (g. 1994), sūnus Julius Vytautas (g. 1998). Sesuo – klimatologė Audronė Galvonaitė (g. 1949).

Tragiškai žuvo Alytaus aerodrome nukritus lėktuvui. Palaidotas Vilniaus Kairėnų kapinėse.

## Politinė ir visuomeninė veikla
Nuo 2002 m. Liberalų demokratų partijos, nuo 2006 m. partijos Tvarka ir teisingumas narys, nuo 2015 m. balandžio mėn. – šios partijos Anykščių rajono skyriaus pirmininkas.

2003–2004 m. prezidento Rolando Pakso patarėjas informacinių technologijų ir telekomunikacijų klausimais. 2003 m. Vilniaus miesto savivaldybės tarybos narys (mandato atsisakė). 2004–2008 m. LR Seimo narys, išrinktas Anykščių-Kupiškio rinkimų apygardoje Nr. 49. 2008–2012 m. LR Seimo narys. 2011 m. išrinktas Anykščių rajono savivaldybės tarybos nariu (mandato atsisakė). Dalyvavo 2012 m. LR Seimo rinkimuose kaip partijos „Tvarka ir teisingumas“ remiamas kandidatas šios partijos sąraše ir vienmandatėje Anykščių-Kupiškio rinkimų apygardoje, bet nebuvo išrinktas. 2013 m. sausio mėn. tapo finansų viceministru, tačiau politinę karjerą aptemdė kilęs skandalas, kai 2014 m. vasarą iškilo žinia, kad įsivėlė į įtartinus sandorius su viena lažybų bendrove. 2014–2015 m. Lietuvos akrobatinio skraidymo federacijos prezidentas.

## Sporto pasiekimai
1981–1986 m. Lietuvos akrobatinio skraidymo rinktinės narys. 1985 m. įvykdė SSRS aukštojo pilotažo sporto meistro normą. 1998 ir 2001 m. akrobatinio skraidymo sportiniais lėktuvais varžybų „Žmogus-paukštis“ nugalėtojas. 2002 m. Europos akrobatinio skraidymo 13-ojo čempionato organizacinio komiteto narys ir šio čempionato direktorius. 2004 m. A kategorijos akrobatinio skraidymo Lietuvos čempionas.

Ilgų nuotolių bėgikas mėgėjas. IV Pasaulio parlamentarų maratono ir pusės maratono čempionate Krokuvoje (Lenkija, 2006 m.) tapo pusės maratono pasaulio čempionu. V Pasaulio parlamentarų pusės maratono bėgimo čempionate Krokuvoje (2008 m.) asmeninėje įskaitoje laimėjo 2-ąją vietą, komandinėje įskaitoje buvo tarp nugalėtojų.

## Šaltiniai
Baumiliškės

**Baumiliškės** – kaimas Šalčininkų rajono savivaldybės centrinėje dalyje, 5 km į vakarus nuo Čiužiakampio, tuoj į pietus nuo Didžiųjų Sėlų, netoli Rūdninkų girios.

## Istorija
XIX a. pab. Bogumiliškių (Baumiliškių) dvaras ir užusienis pateko į Vilniaus apskrities Šalčininkų valsčių. Selankuvų valda.

Veikė Baumiliškių pagrindinė mokykla.

## Gyventojai

## Šaltiniai
Verseka (Dieveniškės)

**Verseka** – kaimas Šalčininkų rajono savivaldybėje, 5 km nuo Dieveniškių. 

## Gyventojai

## Šaltiniai
Vilkiškės (Turgeliai)

**Vilkiškės** – kaimas Šalčininkų rajono savivaldybės šiaurės rytuose, 6 km į šiaurės vakarus nuo Turgelių, kairiajame Merkio krante. Seniūnaitijos centras. Kaime stovi restauruoti Vilkiškių dvaro rūmai, juose įsikūręs Šalčininkų turizmo informacijos centras, keletas kitų pastatų.

## Istorija

1847 m. kaime buvo pastatytas Vilkiškių dvaras, kurį valdė Dmochovskiai. Po II pasaulinio karo jame įsikūrė Vilkiškių pagrindinė mokykla. Šiandien jame įsikuręs Šalčininkų rajono turizmo ir jaunimo centras.

## Gyventojai

## Šaltiniai
Ramūnas Garbaravičius

**Ramūnas Garbaravičius** (g. 1956 m. rugpjūčio 29 d. Kaune) – inžinierius, verslininkas, Lietuvos visuomenės veikėjas, buvęs politikas.

## Biografija

1974 m. baigė Kauno J. Aleksonio vidurinę mokyklą. 1979 m. baigė Kauno politechnikos instituto Mašinų gamybos fakultetą, įgijo inžinieriaus mechaniko specialybę.

Tėvas – Jonas Garbaravičius, energetikas, Kauno politechnikos instituto dėstytojas, motina – pediatrė Gražvyda Sofija Murkaitė-Garbaravičienė. Brolis – Arvydas Garbaravičius, politinis bei visuomenės veikėjas.

Vedęs. Žmona Birutė, sūnūs Jonas ir Saulius. 

Rusų, anglų, lenkų kalbų žinios.

Pomėgiai – kelionės, knygos, muzika.

## Profesinė veikla

1979 – 1981 m. Kauno staklių gamyklos inžinierius technologas. 

1981 – 1992 m. Kauno technologijos universiteto inžinierius, asistentas. 

1992 – 1996 m. uždarosios akcinės bendrovės „Genys“ direktorius. 

1996 – 2000 m. akcinės bendrovės „Kauno audiniai“ komercijos direktorius. 

2000 – 2004 m. akcinės bendrovės „Kauno energija“ generalinio direktoriaus patarėjas.

## Politinė veikla

Nuo 1998 m. Politinės partijos Tėvynės sąjunga - Lietuvos krikščionys demokratai narys (2013 m. balandžio 9 d. sustabdė narystę partijoje).

1999 – 2008 m. Politinės partijos Tėvynės sąjunga - Lietuvos krikščionys demokratai Prezidiumo narys.

1999 – 2007 m. Politinės partijos Tėvynės sąjunga - Lietuvos krikščionys demokratai iždininkas.

2000 – 2003 m. ir 2003 – 2004 m. Kauno miesto savivaldybės tarybos narys, Strateginio planavimo ir investicinių projektų koordinavimo komisijos pirmininkas.

2004 – 2008 m. Seimo narys, išrinktas pagal politinės partijos Tėvynės sąjunga - Lietuvos krikščionys demokratai sąrašą.

## Visuomeninė veikla

Sugiharos fondo „Diplomatai už gyvybę“ steigėjas ir valdybos pirmininkas.

## Apdovanojimai

2020 m. liepos 6 d. **[[Ordino „Už nuopelnus Lietuvai“ Komandoro kryžius]]** - už nuopelnus Lietuvos Respublikai ir už Lietuvos vardo garsinimą pasaulyje, aktyvų Lietuvos ir Japonijos kultūrinio, ekonominio ir intelektualinio bendradarbiavimo, nuolatinės filantropinės veiklos ir kultūros mecenatystės bei pilietiškumo ir pilietinės iniciatyvos veiklos puoselėjimą.

2018 m. Japonijos imperatoriaus apdovanojimas - „Tekančios saulės ordinas su aukso spinduliais ir rozete” (angl. The Order of the Rising Sun, Gold Rays with Rosette)  už nuopelnus puoselėjant Chiune Sugiharos atminimą skatinti supratimą apie Japoniją ir prisidedant prie kultūrinių mainų tarp Japonijos ir Lietuvos.

**Šiluvos Dievo Motinos medalis** - aukščiausias Kauno arkivyskupijos garbės ženklas (2011 m.). Arkivyskupas Sigitas Tamkevičius apdovanojo Ramūną Garbaravičių už nesavanaudišką pagalbą Veprių Švč. M. Marijos Rožančinės parapijai ir nuoširdų krikščioniškos šeimos gyvenimo liudijimą.

2018 m. 2-ojo laipsnio Santakos garbės ženklas už ypatingus nuopelnus Kaunui ir Lietuvai, uolų ir sąžiningą darbą bei visuomeninę veiklą stiprinant Lietuvos ir Japonijos kultūrinius ryšius.

## Nuorodos
* 2008 m. Lietuvos Respublikos Seimo rinkimai.
* 

## Išnašos
Aidas Gedvilas

**Aidas Gedvilas** (g. 1966 m. birželio 9 d. Šiauliuose) – verslininkas, Lietuvos politinis bei visuomenės veikėjas.

## Biografija
1985 m. baigė Šiaulių K. Didžiulio politechnikumą, įgijo automobilių remonto ir aptarnavimo specialybę. 1985–1987 m. tarnavo TSRS kariuomenėje. 1987–1992 m. mokėsi Kauno politechnikos instituto Šiaulių vakariniame fakultete mašinų gamybos inžinieriaus specialybės.

1987 m. „Šiaulių autoserviso“ priėmėjas, 1988 m. techninės kontrolės vyr. inžinierius, 1990 m. vyr. mechanikas, 1991 m. inžinierius-tiekėjas. 1995 m. įkūrė UAB „Aidma“, jos savininkas ir direktorius. 1997–2004 m. įkūrė UAB „Digikomas“, jos savininkas ir direktorius. 2004–2005 m. ir nuo 2020 m. Seimo narys. 2005 m. LR susisiekimo viceministras.

2005–2020 m. UAB „Soltekana“ direktorius.

2000–2003 m. ir 2011–2015 m. Šiaulių miesto savivaldybės tarybos narys. 2019–2020 m. Vilniaus miesto savivaldybės tarybos narys.

2003 m. Darbo partijos ir prezidiumo narys, Šiaulių skyriaus pirmininkas.

Lietuvos verslo darbdavių konfederacijos prezidiumo narys, Šiaulių skyriaus tarybos narys, Naftininkų asociacijos tarybos narys, Šiaulių raj. verslininkų asociacijos narys.

## Kontraversijos
COVID-19 pandemijos metu, būdamas LR Seimo nariu, ne kartą viešai skleidė klaidinančią informaciją apie vakcinas, dėl ko buvo dažnai viešai kritikuojamas.

2021 m. birželio mėn. viešai paskelbė, kad Lietuvoje skiepijami kūdikiai ir mažamečiai vaikai, tuo pačiu kreipdamasis į Generalinę prokuratūrą, prašydamas ištirti tariamą incidentą. Už šios, tikrovės neatitinkančios informacijos skleidimą buvo griežtai sukritikuotas LR sveikatos apsaugos ministerijos ir Lietuvos statistikos departamento. 2021 m. rugpjūčio mėn. neteisingai interpretavo mokslinius duomenis ir skleidė klaidinančią informaciją apie COVID-19 vakcinų efektyvumą, esą skiepyto žmogaus tikimybė mirti nuo COVID-19 yra 8 kartus didesnė nei neskiepyto. 2021 m. spalio mėn. vėl viešai skleidė tikrovės neatitinkančią ir pasitikėjimą vakcinomis ardančią informaciją apie COVID vakcinų šalutinius poveikius, esą nuo COVID vakcinų Lietuvoje mirė keturi tūkstančiai žmonių.

2021 m. rugpjūčio 10 d. sakė kalbą nesankcionuotame mitinge prie LR Seimo, kuris vėliau virto riaušėmis. Prieš tai savo socialinėje paskyroje Facebook Gedvilas kvietė savo sekėjus dalyvauti nesankcionuotame mitinge.

2022 m. lapkričio 18 dieną pasitraukė iš Darbo partijos, iš garso įrašo sužinojęs, kad partijos kolegos apie jį negražiai atsiliepia ne tik tarpusavyje, bet ir bendraudami su politiniais oponentais.

## Asmeninis gyvenimas
Žmona Jolanta, vaikai Mona Liza, Kristijonas.

## Šaltiniai
Vydas Gedvilas

**Vydas Gedvilas** (g. 1959 m. gegužės 17 d. Užgiriuose, Kelmės rajonas) – Lietuvos krepšinio treneris, politinis bei visuomenės veikėjas, buvęs LR Seimo pirmininkas.

## Biografija
1966–1970 m. mokėsi Jonaičių (Telšių raj.) pradinėje mokykloje, 1970–1977 m. Luokės vidurinėje mokykloje. 1981 m. su pagyrimu baigė Lietuvos valstybinį kūno kultūros institutą (LVKKI) ir įgijo fizinio auklėjimo dėstytojo specialybę. 1981–2002 m. LVKKI Krepšinio ir tinklinio katedros dėstytojas. 1985–1988 m. studijavo LVKKI aspirantūroje. 1999 m. biomedicinos mokslų daktaras. 2002–2004 m. Lietuvos kūno kultūros akademijos (LKKA) bendrųjų reikalų prorektorius.

Nuo 2004 m. Darbo partijos narys. 2004–2008 m. ir 2008-2012 m. LR Seimo narys, 2004–2005 m. Švietimo, mokslo ir kultūros komiteto pirmininkas, 2005–2008 m. Europos reikalų komiteto pirmininkas, 2005–2008 m. Seimo pirmininko pavaduotojas. 2011–2012 m. Kauno miesto savivaldybės tarybos narys. Nuo 2012 m. LR Seimo narys. 2012–2013 m. LR Seimo pirmininkas, nuo 2013 m. spalio mėn. vicepirmininkas.

Moka rusų ir vokiečių kalbas. Pirmoji žmona biologijos mokytoja metodininkė Elena Gedvilienė, dukra Akvilė, sūnus Martynas. 2013 m. gegužės 17 d. sukūrė antrąją šeimą su Jolanta Grizickaite, MRU dėstytoja.

## Sportinė veikla
1988–1993 m. LVKKI vyrų krepšinio komandos „Atletas“ treneris asistentas. Komanda tris kartus tapo Lietuvos čempione. 1993–2004 m. LKKA moterų krepšinio komandos „Viktorija“ vyriausiasis treneris. Komanda tapo Lietuvos ir Baltijos moterų krepšinio čempione, dalyvavo Europos taurės varžybose, pateko į stipriausių Europos komandų šešioliktuką.

1996–2002 m. Lietuvos moterų krepšinio rinktinės vyriausiasis treneris. Per šį laikotarpį Lietuvos moterų krepšinio rinktinė pirmą kartą Lietuvos krepšinio istorijoje tapo Europos čempione, vieną kartą Europos čempionate užėmė ketvirtą ir vieną kartą šeštą vietą, dalyvavo dviejuose Pasaulio čempionatuose, kur užėmė šeštą ir vienuoliktą vietas. 1999 m. su Lietuvos studenčių rinktine Ispanijoje studentų pasaulio universiadoje iškovota penkta vieta.

Lietuvos krepšinio trenerių asociacijos garbės prezidentas, Lietuvos krepšinio federacijos vykdomojo komiteto narys. Mokslinių straipsnių, metodinių priemonių studentams autorius, daugelio tarptautinių ir Lietuvos mokslinių konferencijų dalyvis.
1997 m. suteiktas Lietuvos nusipelniusio trenerio vardas ir aukščiausia trenerio eksperto kategorija.

2021 m. išrinktas Lietuvos krepšinio federacijos prezidentu.

## Bibliografija
* Fizinių ypatybių lavinimo teorija ir metodika / Albertas Skurvydas, Vydas Gedvilas. – Kaunas: LKKA, 2001. – 51 p.
* Išmokime žaisti krepšinį / Vydas Gedvilas, Antanas Čižauskas. – Kaunas: LKKA, 2003. – 66 p.: iliustr. – ISBN 9986-569-88-5

## Įvertinimas
* 1997 m. DLK Gedimino 3 laipsnio ordinas 

## Šaltiniai

|-
Saulius Girdauskas

**Saulius Girdauskas** (g. 1970 m. rugsėjo 21 d. Kaune) – inžinierius, automobilių sportininkas, Lietuvos politinis bei visuomenės veikėjas, žinomo lenktynininko Kastyčio Girdausko sūnus.

## Biografija
1989 m. baigė Kauno 33-iąją vidurinę mokyklą. 1989 m. įstojo į Kauno politechnikos instituto Mechanikos fakultetą. 2004 m. baigė Vilniaus Gedimino technikos universitetą, įgijo transporto mašinų ir įrenginių inžinieriaus specialybę.

1994–1998 m. UAB „Haupas“ komercijos direktorius. 1997–2004 m. viešosios įstaigos „Regentus“ valdybos pirmininkas. 1998–2004 m. UAB „Hautera“ direktorius.

2003 m. Darbo partijos narys, nuo 2004 m. šios partijos Kauno skyriaus pirmininkas. 2004–2008 m. Seimo narys. 2007–2011 m. Kauno miesto savivaldybės tarybos narys.

Aktyviai dalyvavo automobilių sporte iki 2012 m. Dalyvavo Lietuvos ir tarptautiniuose automobilių ralio čempionatuose. 5 kartus tapo absoliučiu Lietuvos ralio čempionu, 4 kartus laimėjo Lietuvos Prezidento taurę, 2 kartus Lenkijos ralio čempionu, 2003 m. Turkijoje iškovojo Pasaulio čempionato etapo taurę. 1995–2004 m. Kastyčio Girdausko automobilių sporto klubo pirmininkas.

Žmona Vilma, dukros Justina ir Anetė.

2019 m kovo mėnesį tapo LASF (Lietuvos automobilių sporto federacija) Prezidentu.

2020 m. kovo 1 d. policijos reido Kaune metu S.Girdauskui buvo nustatytas 1,07 promilės girtumas, atimta teisė vairuoti. S.Girdauskas sprendimą apeliuoja, tyrimas tęsiasi.

2020 m. kovo 10 d. LASF (Lietuvos automobilių sporto federacija) taryba suspendavo S.Girdausko įgaliojimus eiti Lietuvos Automobilių Sporto Federacijos Prezidento pareigas, nepasitikėjimą juo išreiškus 38 asociacijos nariams . 

2020 m. gegužės 3 d. LASF apeliacinis teismas Saulių Girdauską nušalino nuo federacijos prezidento pareigų 

## Pasiekimai

:

## Pergalės ralyje

:

## Ralio startai

: 

:p. - Pastaba: suma skiriasi nes ralis gali būti daugiau nei vieno čempionato etapas.

## Nuorodos
* 2008 m. Lietuvos Respublikos Seimo rinkimai.

## Išnašos
Verseka I

**Verseka I** – kaimas Šalčininkų rajono savivaldybės centrinėje dalyje, 5 km į šiaurę nuo Kalesninkų. Yra Versekos mokykla-daugiafunkcis centras.

## Gyventojai

## Šaltiniai
Loreta Graužinienė

**Loreta Šniokaitė-Graužinienė** (g. 1963 m. sausio 10 d. Rokiškyje) – Lietuvos politinė veikėja, Darbo partijos pirmininkė (2013–2015 m.), Seimo pirmininkė.

## Biografija
1977 m. tėvai persikėlė gyventi į Lentvarį, 1979 m. į Žiežmarius.

1970–1976 m. Loreta Šniokaitė mokėsi Rokiškio Edvardo Tičkaus vidurinėje mokykloje, 1976–1979 m. – Lentvario vidurinėje mokykloje, 1979–1981 m. – Žiežmarių vidurinėje mokykloje.

1982–1983 m. Durpynų statybos valdybos, 1983–1984 m. Ukmergės rajono „Žiburio“ kolūkio, 1984–1986 m. Ukmergės žemės ūkio technikos susivienijimo buhalterė. 1982–1992 m. studijavo Lietuvos žemės ūkio akademijos Ekonomikos fakultete ir įgijo buhalterinės apskaitos ekonomisto specialybę. 1986–1992 m. Ukmergės komunalinių įmonių kombinato ekonomistė.

1992–1994 m. ŽŪB „Pamušis“ ir UAB „Muša“ vyr. finansininkė. 1994–2004 m. Ukmergės aukštesniosios žemės ūkio mokyklos dėstytoja. 1996–2004 m. L. Graužinienės individualios įmonės savininkė ir auditorė. 1998–2004 m. UAB „Balanso auditas“ auditorė.

2004–2008 m., 2008–2012 m. ir nuo 2012 m. LR Seimo narė. 2004–2006 m. Darbo partijos frakcijos Seime seniūnė. 2007 m. išrinkta Ukmergės rajono savivaldybės tarybos nare. 2009 m. kandidatavo LR prezidento rinkimuose. Nuo 2012 m. Darbo partijos frakcijos Seime narė, nuo 2013 m. Darbo partijos pirmininkė. Nuo 2013 m. spalio 3 d. LR Seimo pirmininkė.

2015 m. kovo 17 d. L. Graužinienė pasitraukė iš Darbo partijos pirmininkės pareigų.

2016 m. spalio 10 d. L. Graužinienė pranešė pasitrauksianti iš Darbo partijos.

## Šeima

Vyras Julius Graužinis (g. 1942 m.). Sūnūs Eimantas (g. 1987 m.) ir Julius (g. 2002 m.).

## Šaltiniai

|-

|-
Li (upė)

**Li ** () – upė tekanti pro Korko miestą Airijoje, Korko grafystėje. Išteka iš rytinių Šegio kalnų, įteka į Korko uostą (natūraliai susiformavus estuarija). Upėje pastatyta keletas hidroelektrinių.
Heterotrofai

**Heterotrofai** ( – kitas, kitoks, *trophe* – maitinimasis) – organizmai, kurie jų augimui ir vystymuisi reikalingą anglį išgauna iš organinių medžiagų.

Heterotrofai patys negamina (nesintetina) organinių junginių, o juos gauna iš autotrofų arba kitų heterotrofų. Mitybos grandinėje tokie organizmai vadinami **vartotojais**.

Visi gyvūnai yra heterotrofai, taip pat grybai bei dauguma bakterijų. Kai kurie parazitiniai augalai yra taip pat pavirtę visiškais arba daliniais heterotrofais (bet vabzdžiaėdžiai augalai yra autotrofai, nes iš mitybos vabzdžiais išgauna azotą, ne anglį).

Heterotrofai priklauso nuo autotrofų, nes jie energiją gauna skaidydami organinius junginius, gaunamus su maistu. Mėsėdžiai gyvūnai bendroje sumoje taip pat priklauso nuo autotrofų, nes jų grobis mėsėdžiams reikalingą energiją ir organines ląstelių statybos medžiagas įgyja iš autotrofų.

Kai kurie heterotrofai, išgauna energiją kaip autotrofai (fotosintezės ar neorganinių junginių oksidavimo būdu), tačiau naudoja organinių molekulių skaidymą anglies gavimui.

Heterotrofai skirstomi į dvi grupes:
* Paratrofai (parazitai) – minta gyva organine medžiaga
* Saprotrofai (skaidytojai) – minta negyva organine medžiaga
Algirdas Ivanauskas

**Algirdas Ivanauskas** (g. 1959 m. lapkričio 2 d. Ažvinčiuose, Ignalinos raj.) – inžinierius, Lietuvos politinis bei visuomenės veikėjas.

## Biografija

1967–1972 m. mokėsi Ignalinos rajono Švedriškės pradinėje mokykloje, 1978 m. baigė Naujosios Akmenės 2-ąją vidurinę mokyklą. 1983 m. baigė Lietuvos žemės ūkio akademijos Elektrifikacijos fakultetą, įgijo inžinieriaus elektriko specialybę.

1983–1985 m. Vilkaviškio rajono „Taikos“ kolūkio inžinierius elektrikas. 1985–1990 m. Vilkaviškio rajono Rumokų bandymų stoties eksperimentinio ūkio vyriausiasis energetikas. 1990–1995 m. Vilkaviškio rajono Klausučių apylinkės liaudies deputatų tarybos pirmininkas, ūkininkas. 1995–2004 m. individualios įmonės „Vilkaviškio nekilnojamasis turtas“ savininkas ir direktorius.

Nuo 2003 m. Darbo partijos narys, šios partijos Vilkaviškio rajono skyriaus pirmininkas. Nuo 2005 m. Operatyvinės veiklos parlamentinės kontrolės komisijos pirmininkas. 2004–2008 m. Seimo narys, išrinktas pagal Darbo partijos sąrašą.

Žmona Lina, vaikai Kristina, Andrius, Agnė.

## Nuorodos
* 2008 m. Lietuvos Respublikos Seimo rinkimai.

## Išnašos
Vida Marija Čigriejienė

**Vida Marija Čigriejienė-Šapokaitė** (g. 1936 m. spalio 4 d. Alytuje) – gydytoja, Lietuvos politinė bei visuomenės veikėja.

## Biografija

1941–1948 m. kartu su sesute ir mama patyrė Sibiro tremtį. Pradžios mokyklą baigė Barnaule. 1948 m. grįžo į Lietuvą ir 1955 m. baigė Utenos 2-ąją vidurinę mokyklą. 1961 m. baigė Kauno medicinos instituto (KMI) Gydomąjį fakultetą, įgijo gydytojos specialybę. 1964–1966 m. studijavo KMI Akušerijos ir ginekologijos katedros klinikinėje ordinatūroje ir įgijo akušerės – ginekologės specialybę. Profesinę kvalifikaciją kėlė Švedijos ir Prancūzijos universitetinėse klinikose.

1961–1964 m. Kybartų apylinkės ligoninės, Vilkaviškio centrinės ligoninės gydytoja akušerė – ginekologė. 1967 m. Kauno klinikinės ligoninės gydytoja ir Kauno medicinos instituto Akušerijos ir ginekologijos katedros asistentė. 1972 m. apgynė medicinos kandidato (daktaro) disertaciją, nuo 1982 m. docentė, 1989–1990 m. vyriausiojo gydytojo pavaduotoja akušerijos ir ginekologijos reikalams. 1991–2001 m. Kauno medicinos universiteto Akušerijos ir ginekologijos klinikos vadovė. 1999 m. apgynus habilitacinį darbą, suteiktas profesorės pedagoginis vardas. 1999–2004 m. KMU klinikų onkoginekologijos sektoriaus vadovė.

2004–2008 m., 2008–2012 m. ir 2012–2016 m. Seimų narė. 1996–2007 m. Lietuvos politinių kalinių ir tremtinių sąjungos, 2007–2016 m. – Tėvynės sąjungos-Lietuvos krikščionių demokratų narė.

Lietuvos gydytojų sąjungos narė. Lietuvos ir užsienio spaudoje paskelbė 300 publikacijų, yra kelių vadovėlių ir monografijų autorė ar bendraautorė. Trijų išradimų autorė. Skaitė pranešimus seminaruose ir konferencijose Rygoje, Taline, Maskvoje, Peterburge, Kijeve, Jeruzalėje (Izraelis), Lunde (Švedija).

Vyras Eugenijus, vaikai Saulius, Laima, Petras.

## Bibliografija
* Ginekologija, vadovėlis, su kitais, 1990 m.;
* Akušerija, vadovėlis, su kitais, 1993 m.;
* Gimdymo pagalba, vadovėlis, su kitais, 1996 m.;
* Jūsų mažylis pakeliui į gyvenimą, 1995 m.;
* Kauno medicinos universiteto Akušerijos ir ginekologijos klinikos raida 1922–2002 m., 2002 m.;
* Kolposkopijos pagrindai, monografija, 1993 m.;
* Priešlaikinis gimdymas, monografija, 1998 m.;
* Gimdos kaklelio vėžio diagnostikos ir gydymo pagrindai, monografija, 2002 m.

## Nuorodos
* 2008 m. Lietuvos Respublikos Seimo rinkimai.

## Išnašos
Dulgininkai

:: *Apie kaimą Lazdijų rajone žr. [[Dulgininkai (Lazdijai)]]*.

**Dulgininkai** – kaimas Druskininkų savivaldybės vakaruose, 6 km į pietus nuo Leipalingio, 4,5 km į rytus nuo Viktarino, Dulgo ežero rytinėje pakrantėje, tarp jo ir Seiros upės. Į pietus nuo kaimo plyti Leipalingio giria, taip pat kaimo pietuose Dulgelė įteka į Seirą.

Kaimas pasiekiamas keliais iš Vilkanastrų, Vilkininkų, Paliepio.

## Etimologija
Kaimo pavadinimas yra priesagos *-inink-* vedinys iš ežero vardo *Dùlgas*. XIX a. pab. šaltiniuose lietuviškai minimas kaip *Dulginikei*.

## Istorija
XIX a. pab. kaimas pateko į Seinų apskrities Leipalingio valsčių ir parapiją.

Pokario metais apylinkėse veikė Dainavos apygardos, Šarūno partizanų rinktinės Lietuvos partizanai.

Per 1999 m. savivaldybių reformą nedidelė kaimo teritorija buvo palikta Lazdijų rajonui (žr. Dulgininkai (Lazdijai)).

## Gyventojai

## Šaltiniai
AJ Auxerre

**Osero AJ** – Prancūzijos futbolo klubas iš Osero.

## Istorija

## Spalvinė gama

## Apranga
; Sportinės aprangos pokyčiai.
* Namuose žaidžia balta mėlyna apranga. 

## Pasiekimai

* Ligue 2 čempionas (1980 m.)
* Alpių taurės laimėtojas (1985, 1987 m.)

## Sezonai

|}

## Išnašos

## Nuorodos
* Oficiali klubo svetainė
Juozas Jaruševičius (1950)

**Juozas Jaruševičius** (g. 1950 m. birželio 17 d. Vėžionyse, Prienų raj.) – miškininkas, miškų inžinierius, Lietuvos politinis veikėjas (buvęs Seimo narys).

## Biografija
1968 m. baigė Prienų rajono Jiezno vidurinę mokyklą, 1973 m. – Lietuvos žemės ūkio akademijos Miškų fakultetą, įgijo miškininko inžinieriaus specialybę. 2002 m. Vilniaus buhalterių ir auditorių mokykloje lankė buhalterinės apskaitos ir mokesčių kursus, išlaikė kvalifikacinį egzaminą.

Nuo 1973 iki 1974 m. Širvintų miškų ūkio Alionių girininkijos girininkas. 1974–1975 m. tarnavo tarybinėje armijoje. Nuo 1975 iki 1982 m. Jonavos miškų ūkio Girelės girininkijos girininkas, nuo 1982 iki 1992 m. Jonavos rajono Žeimių kolūkio statybos darbų vyriausiasis inžinierius, nuo 1992 m. iki 2004 m. Jonavos miškų urėdijos medžioklės inžinierius, miško naudojimo inžinierius inspektorius, vyriausiasis inžinierius, vidaus auditorius, vidaus audito tarnybos vadovas, medienos ruošos, prekybos ir techninio aptarnavimo padalinio viršininkas. Nuo 2004 m. iki 2008 m. Seimo narys (išrinktas Jonavos rinkimų apygardoje Nr. 60). Nuo 2008 m. rudens Jonavos miškų urėdijos inžinierius, nuo 2009 m. Jonavos miškų urėdo pavaduotojas miškininkystei.

Vedęs; žmona Benedikta, sūnūs – Kęstutis (teisininkas, „KJ teisinės paslaugos“, Jonava), Mindaugas, Artūras.

Nuo 1990 iki 2004 m. Jonavos miškų urėdijos darbuotojų profesinės sąjungos pirmininkas, Lietuvos medienos perdirbėjų profesinės sąjungos narys. Nuo 2004 m. Darbo partijos narys.

## Išnašos
Mažasis Nemo

**Mažasis Nemo** ()  – pagrindinis Vinsoro Makėjaus (*Winsor McCay*) (1871-1934) sukurto komikso,  kas savaitę spausdinto laikraščiuose „Niujorko šauklys“ (*New York Herald*) ir „William Randolph Hearst's New York“ nuo 1905 m. spalio 15 d. iki 1913 m., veikėjas. Pirmoji piešinių serija buvo pavadinta „Mažasis Nemo Miego Šalyje“ (*Little Nemo in Slumberland*), vėliau – „Mažasis Nemo Nuostabių Sapnų Šalyje“ (*Little Nemo in the Land of Wonderful Dreams*).

## Komiksų atgijimas

Pagal šiuos komiksus buvo ne tik pastatyti keli filmai, bet ir išleistas kompiuterinis žaidimas. 1990 m. kompanija Capcom NES konsolei išleido kompiuterinį nuotykinį žaidimą *Nemo: Pajama Hero*.